[{"text_idx": "#000000", "text": "Ta\u0308na stardib WRC Rally Estonia 2023"}, {"text_idx": "#000002", "text": "Ta\u0308na, 20. juulil stardib WRC Rally Estonia. Neljandat aastat ja\u0308rjest Eestis so\u0303idetav FIA autoralli maailmameistrivo\u0303istluste etapp on ta\u0308navuse hooaja kaheksandaks osavo\u0303istluseks. MM-ralli ja Eesti autoralli meistrivo\u0303istluste stardis on kokku 100 autot."}, {"text_idx": "#000004", "text": "Neljapa\u0308eval kell 16.45 astuvad lavale erinevate WRC klasside vo\u0303istlejad ja meeskondade juhid, kes Meet The Crew sessioonil vastavad ralliso\u0303pradele WRC All Live \u0301st tuntud Rebecca \u201eBecs\u201c Williamsi ja Kristjan Goldi ku\u0308simustele. Kell 17.30 jagavad WRC tippso\u0303itjad Raekoja platsi poodiumi ko\u0303rval fa\u0308nnidele autogramme ja kell 18.00 algab seal WRC Rally Estonia 2023 suurejooneline avashow. Piduliku avatseremoonia esimeses meelelahutusplokis esinevad ALIKA, nublu ja 5MIINUST . Seeja\u0308rel na\u0308eb stardipoodiumil ko\u0303iki ta\u0308navusi WRC Rally Estonia vo\u0303istlejad, kes liiguvad lavalt kohe edasi esimesele kiiruskatsele Raadi mo\u0303isapargis, millest jo\u0303uab otsepilt ka Raekoja platsile."}, {"text_idx": "#000006", "text": "Reedel ootab vo\u0303istlejaid ees ralli pikim vo\u0303istluspa\u0308ev, kui so\u0303idetakse seitse kiiruskatset \u2013 Peipsia\u0308a\u0308re, Mustvee, Raanitsa ja Neeruti ning la\u0308bitakse ligi 135 katsekilomeetrit."}, {"text_idx": "#000010", "text": "WRC Rally Estonia direktor Urmo Aava: \u201cOlen ta\u0308naseks ko\u0303ik kiiruskatsed la\u0308bi so\u0303itnud ja ko\u0303ik pealtvaatajate kohad u\u0308le vaadanud ning vo\u0303in o\u0308elda, et Rally Estonia on valmis! Tahan tunnustada kogu Rally Estonia tiimi, mis on ku\u0308ll sel aastal veidi o\u0303hem, kuid mis on aastatega paika loksunud ja mul u\u0308he juhina on ro\u0303o\u0303m vaadata, kuidas see masinava\u0308rk to\u0308o\u0308tab. Soovin nii vo\u0303istlejatele, pealtvaatajatele, kui ka korraldustiimile head ja turvalist rallit. Tulge raja a\u0308a\u0308rde omadele kaasa elama, vo\u0303tme lipud kaasa ja naudime. Ilm peaks ralli vaatamiseks tulema ideaalne, mis ta\u0308hendab, et sadanud vihmast ei peaks tolmu tekkima ja temperatuur pole liiga ko\u0303rge. Ilusat rallipidu ko\u0303igile!\u201c"}, {"text_idx": "#000011", "text": "Lisaks kiiruskatsetele ja meelelahutusele on rallipublikul vo\u0303imalik minna Eesti Rahva Muuseumi territooriumile vaatama, kuidas hoolduspargis to\u0308o\u0308tavad maailma parimad meeskonnad, nende mehaanikud, insenerid ja paljud teised. Reede ja laupa\u0308eva o\u0303htul on hooldusparki kogunenud publikul vo\u0303imalik na\u0308ha pa\u0308eva TOP3 Meet the Crews sessiooni. Lisaks WRC tippmeeskondade ja\u0308lgimisele saab hoolduspargis ku\u0308lastada ka EXPO-t, kus vo\u0303imalik soetada erinevaid fa\u0308nnitooteid riietest mudelautodeni ja samuti uudistada NATO liitlasva\u0308gede poolt va\u0308lja pandud lahingtanke."}, {"text_idx": "#000012", "text": "Korraldajad on ette valmistanud ligi 60 pealtvaatamisala, mis on jagatud kahte kategooriasse \u2013 Arena ja Area. Rallifa\u0308nnidel on vo\u0303imalus valida erinevate pa\u0308a\u0308smete vahel, mille seast igau\u0308ks leiab endale sobiva \u2013 nelja pa\u0308eva rallipass, pa\u0308evapassid, nelja pa\u0308eva VIP-pass ning VIP-pa\u0308evapassid. Nii rallipassid kui pa\u0308evapassid on sellel aastal esmakordselt digitaalselt, mis ta\u0308hendab, et ostu saab sooritada u\u0308ksko\u0303ik millal ja u\u0308ksko\u0303ik kust ning pa\u0308a\u0308smed jo\u0303uavad e-mailile loetud sekunditega. Rally Estonia pa\u0308a\u0308smed on mu\u0308u\u0308gil Rally Estonia ja Piletilevi kanalites. Rallipass vo\u0303imaldab ligipa\u0308a\u0308su ko\u0303ikidesse pealtvaatamisaladesse ning ku\u0308lastaja saab ise endale koostada meelepa\u0308rase programmi. Samadelt lehtedelt on vo\u0303imalik soetada ka unikaalne FIN-EST rallipass, mis tagab ligipa\u0308a\u0308su kahele MM-etapile: Eesti ja Soome."}, {"text_idx": "#000014", "text": "Sportlandi fa\u0308nnipoodides on terve ralli va\u0308ltel saadaval WRC Rally Estonia ta\u0308navused fa\u0308nnitooted. Erinevate naiste, meeste ja laste sa\u0308rkide ning jopede ko\u0303rval saab endale soetada ka muud, na\u0308iteks akupanga, et kiiruskatse a\u0308a\u0308res olles ralliraadiot kuulates vo\u0303i digipiletit kasutades telefoni aku tu\u0308hjaks ei saaks."}, {"text_idx": "#000020", "text": "FOTOD. Libatse rahvasprint pani so\u0303itjad to\u0303siselt proovile"}, {"text_idx": "#000022", "text": "Na\u0308dalavahetus autospordis: rallikross ja rahvasprint Eestis, eestlaste va\u0308lisstardid"}, {"text_idx": "#000024", "text": "\u201eKurvilise tee legendid\u201c pa\u0308a\u0308ses rahvusvahelistele filmifestivalidele"}]